

 ข่าวสั้นประชาสัมพันธ์

31 มีนาคม 2566

**SME D Bank จัดเต็มแบบตะโกน 11 โปรแกรมพัฒนา**

**เสริมแกร่งเอสเอ็มอีไทย ตลอดเดือน เม.ย.66**

**ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.)** หรือ **SME D Bank** ธนาคารเพื่อเอสเอ็มอีไทย เดินหน้าภารกิจธนาคารเพื่อการพัฒนา ช่วยส่งเสริมและผลักดันผู้ประกอบการเอสเอ็มอีไทย ทั้งลูกค้าธนาคาร และไม่ใช่ลูกค้าธนาคาร เพิ่มศักยภาพธุรกิจ คว้าโอกาสเติบโตจากการฟื้นตัวของเศรษฐกิจภายหลังโควิด-19 คลี่คลาย ยกขบวนโปรแกรมพัฒนาตลอดเดือนเมษายน 2566 ทั้งการอบรม สัมมนาเติมความรู้ เวิร์กชอป (Workshop) สร้างอาชีพ ยกระดับธุรกิจสู่มาตรฐาน เพิ่มช่องทางตลาด ดันยอดขายสุดปัง ควบคู่กับเปิดโอกาสเข้าถึงแหล่งเงินทุน สินเชื่ออัตราดอกเบี้ยพิเศษจาก SME D Bank **ทุกกิจกรรมเข้าร่วม ฟรี! รวมถึง ให้บริการที่ปรึกษาธุรกิจครบวงจรในโครงการ SME D Coach เช่นเดิม** **สมัครและสอบถามรายละเอียดเพิ่มเติม Call Center 1357**

 1. สัมมนา **“เจาะโอกาสใหม่ของสินค้าไทยในตลาดอาหรับ”** วันที่ 4 เม.ย.66 เวลา 13.00 -16.30 น. ณ ห้องแก้ววิเชียร ชั้น 11 อาคาร SME Bank Tower

2. Workshop **“ปั้นแบรนด์ฮิตติดตลาด จดจำง่ายได้ด้วยโลโก้”** วันที่ 18 เม.ย.66 เวลา 08.30-16.30 น. ณ อุทยานวิทยาศาสตร์ ภาคตะวันออกเฉียงเหนือ จ.ขอนแก่น

3. Workshop **“SME D สร้างอาชีพ”** สอนการทำ “ไก่ย่าง” จากร้านไก่ย่างบัวตองฯ เจ้าดังประจำ อ.เขาสวนกวาง วันที่ 19 เม.ย.66 เวลา 14.00-16.30 น. ณ ร้านไก่ย่างบัวตอง เขาสวนกวาง จ.ขอนแก่น

4. Workshop **“เสริมศักยภาพ SMEs ไทย ก้าวไกลด้วยมาตรฐานและแหล่งทุน”** ให้ความรู้เรื่องการยื่นขอมาตรฐานต่าง ๆ รวมถึง แนะนำเข้าถึงแหล่งทุน วันที่ 19 เม.ย.66 เวลา 13.00-15.30 น. ณ โรงแรมบีพี สมิหลา บีช รีสอร์ท จ.สงขลา

5. Workshop สร้างตัวตนในตลาดออนไลน์ **“ยอดขายปังด้วย TikTok Marketing”** เรียนรู้จากคุณสรยุทธ อังคณานุกิจ ผู้เชี่ยวชาญด้านการตลาดออนไลน์ วันที่ 20 เม.ย. 66 เวลา 09.00-16.00 น. ณ ตลาดพอใจ จ.สกลนคร

6. Workshop **“สร้างอาชีพ สร้าง SMEs”** ครั้งที่ 2 เรียนรู้การทำบัญชีเบื้องต้น และการเพิ่มมาตรฐานสินค้าด้วย Barcode วันที่ 20 เม.ย.66 เวลา 13.00-16.30 น. ณ โรงแรมคริสตัล หาดใหญ่ จ.สงขลา

7. กิจกรรม **“SME D Market 2023”** คัดสรรของดี ของอร่อย พร้อมโปรเด็ดราคาดีของลูกค้า SME D Bank มาไว้ในงานเดียว ระหว่างวันที่ 24-25 เม.ย.66 ณ อาคาร SME Bank Tower

8. กิจกรรมเติมทุนคู่พัฒนา เพื่อสมาชิกสภาอุตสาหกรรมแห่งประเทศไทย (ส.อ.ท.) ในงาน **“เปิดกล่องของขวัญเพื่อ SMEs ปี 66”** วันที่ 21 เม.ย. 66 จ.นครราชสีมา วันที่ 26 เม.ย. 66 จ.สงขลา

9. กิจกรรม **“Thai SME-GP Road show”** สนับสนุนอุตสาหกรรมการแพทย์และดิจิทัล เข้าถึงการจัดซื้อจัดจ้างภาครัฐ วันที่ 21 เม.ย. 66 จ.นครราชสีมา และ วันที่ 26 เม.ย. 66 จ.สงขลา

10. อบรม Online **“SME D ME LOGO แบรนด์ดัง ปังด้วยตราสินค้า”** สร้างโลโก้สินค้าให้แบบฟรี ๆ สำหรับลูกค้าธนาคาร เพิ่มการรับรู้ เข้าถึงกลุ่มเป้าหมาย ตลอดเดือน เม.ย.66

11. อบรม Online **“เจาะลึกการสร้างและใช้งาน LINE OA”** เรียนรู้เทคนิคการใช้งานฟังก์ชั่น หรือฟีเจอร์ต่าง ๆ ของโปรแกรม LINE OA พร้อมลงมือปฏิบัติ ช่วยปิดการขายได้มากขึ้น โดย SME D Coach ตลอดเดือน เม.ย.66

